Səfər Əbiyev

Səfər Axundbala oğlu Əbiyev () — Azərbaycan Respublikasının sabiq müdafiə naziri (1995–2013), general-polkovnik.

 Həyatı 
Səfər Axundbala oğlu Əbiyev 1950-ci ilin 27 yanvarında Bakı şəhərində, əslən Qubadan olan azərbaycanlı bir ailədə anadan olmuşdur.Azərbaycan Respublikasi Müdafiə Nazirliyi: Müdafiə Nazirliyi: Müdafiə Naziri 

1971-ci ildə Azərbaycan SSR Ali Soveti adına Bakı Ali Ümumqoşun Komandirlər Məktəbini, 1982-ci ildə Moskvada M. Frunze adına Hərbi Akademiyanı bitirmişdir. 1971–1992-ci illərdə SSRİ Silahlı Qüvvələrində tabor komandiri, alay qərargahının rəisi, alay komandiri, briqada komandiri və diviziya komandiri vəzifələrində işləmişdir. 1992-ci ilin fevralın 17-dən Azərbaycan Respublikası Silahlı Qüvvələrində xidmət edir. 1992–1995-ci illərdə Müdafiə Nazirliyi Baş Qərargah rəisinin birinci müavini, Baş Qərargah Rəisi-Müdafiə Nazirinin birinci müavini, Müdafiə Naziri vəzifəsinin icraçısı, Müdafiə Nazirinin müavini vəzifələrində çalışmışdır. 1995-ci ildə Azərbaycan Respublikasının Müdafiə Naziri təyin olunub. 22 oktyabr 2013-cü ildə vəzifəsindən azad edilib.

Ailəlidir, 2 övladı var.

 Mükafatları 
 04.04.1995 — "Azərbaycan Bayrağı" ordeni
 24.06.2003 — "Azərbaycan Bayrağı" ordeni
 26.01.2010 — "Şöhrət" ordeni
 "Qüsursuz xidmətə görə" 1-ci dərəcəli medalı
 "Qüsursuz xidmətə görə" 2-ci dərəcəli medalı
 "Qüsursuz xidmətə görə" 3-cü dərəcəli medalı
 "Azərbaycan Respublikası Silahlı Qüvvələrinin 10 illiyi (1991–2001)" yubiley medalı
 "Azərbaycan Respublikası Silahlı Qüvvələrinin 90 illiyi (1918–2008)" yubiley medalı
 "Azərbaycan Sərhəd Mühafizəsinin 90 illiyi (1919–2009)" yubiley medalı
 "Azərbaycan Respublikası Silahlı Qüvvələrinin 95 illiyi (1918–2013)" yubiley medalı

 İstinadlar 

 Xarici keçidlər 
 "Azərbaycanda Kim Kimdir?" Ensiklopedik məlumat toplusu. 
 Səfər Əbiyevin cəllad Sarkisyanla çox səmimi fotoları yayıldı 

Kateqoriya:Azərbaycan Respublikasının müdafiə nazirləri
Kateqoriya:Azərbaycan Silahlı Qüvvələrinin Baş Qərargah rəisləri
Kateqoriya:Heydər Əliyev adına Hərbi İnstitutun məzunları
Kateqoriya:Azərbaycan generalları
Kateqoriya:Azərbaycanlı generallar
Kateqoriya:Bakı şəxsləri